Phokis — Delphi — undated
Region: Central Greece (IG VII-IX) — Delphi 

[αρ]χοντος δαμωνος του πολεμαρχου μηνος θεοξενιου βουλευοντων ξεναγορα του αβρομαχου [α]πεδοτο στεφανος δαμοκρατεος και ευκλεα διονυσιου τω απολλωνι τω πυθιω κορασιον οικογε[ν]ες α ονομα φιλτατη τειμας αργυριου μναν τεσαρων και ταν τειμαν απεχομεν πασαν. βεβαιωτηρ κατα τους νομους τας πολιος θεοξενος φιλαιτωλου. παραμεινατω δε φιλτατη ευκλεα τον τας ζωας χρονον παν ποιουσα το επιτασομενον ανενκλητως. ει δε μη ποιεοι εξουσιαν εχετω επιτειμεουσα ευκλεα τροπω ω κα θελη. ει δε τι ανθρωπινον γενηται περι ε[υ]κλεαν απολελυστω φιλτατη τας παραμονας και μηδενι μηδεν ποθηκετω. ει δε τις εφαπτ[οι]το φιλτατης επι καταδουλισμω βεβαιον παρεχετω τω θεω ταν ωναν οι τε αποδομενοι και ο [β]εβαιωτηρ κυριος δε εστω και ο παρατυχων συλεων ελαυθεραν αζαμιος ων και ανυποδικος π[α]σας δικας και σαμιας. μαρτυρες οι τε ιερεις του απολλωνος διοδωρος φιλονικου πολεμαρχος δαμωνος και οσιοι μεγαρτας ευανγελου βαβυλος λαιαδα ευκλειδας αιακιδα νικιας φιλονεικου.